নবীগঞ্জ প্রতিনিধি ॥ নবীগঞ্জে উপজেলা নির্বাচনকে সামনে রেখে আচরন বিধি লংঘন করে জীবন্ত ঘোড়া নিয়ে প্রচারনা করার অপরাধে চেয়ারম্যান প্রার্থী ফজলুল হক চৌধুরী সেলিমের এক সমর্থককে নগদ ২’শ টাকা জরিমানা প্রদান করা হয়েছে। জানা যায়, আগামী ২৩ মার্চ নবীগঞ্জ উপজেলা নির্বাচনকে সামনে রেখে গতকাল সোমবার রাত পৌনে ৮টার দিকে চেয়ারম্যান প্রার্থী আওয়ামীলীগ থেকে বহিস্কৃত বিদ্রোহী প্রার্থী ফজলুল হক চৌধুরী সেলিমের সমর্থক নবীগঞ্জ ওসমানী সড়কে ২ টি জীবন্ত ঘোড়া নিয়ে প্রচারনা করে। এ সময় নবীগঞ্জ উপজেলা নির্বাচন মনিটরিং এর দায়িত্বপ্রাপ্ত কর্মকর্তা বিজ্ঞ ম্যাজিষ্ট্রেট শাহরিয়ার জামিল ভ্রাম্যমান আদালতের মাধ্যমে প্রচারককে আচরনবিধি লংঘনের দায়ে ২’শ টাকা জরিমানা আদায় করেন। বিষয়টি লোকমুখে নবীগঞ্জে সর্বত্র ছড়িয়ে পড়লে বেশ আলোচনার সৃষ্টি হয়।